google/wiki40b huggingface dataset:
Rancangan Morgenthau

Rancangan Morgenthau (Bahasa Inggeris: Morgenthau Plan, Bahasa Jerman: Morgenthau-Plan) merupakan suatu usulan yang difikirkan pihak Berikat selepas Perang Dunia Kedua untuk melumpuhkan keupayaan ketenteraan Jerman Nazi termasuk mengghapuskan semua kawasan dan kemudahan perindustrian di sepanjang sungai Ruhr. Ia mula-mula diusulkan Henry Morgenthau Jr., Setiausaha Perbendaharaan Amerika Syarikat pada ketika itu dalam suatu memorandum berjudul Suggested Post-Surrender Program for Germany. ("Rancangan pasca-penyerahan dicadangkan untuk Jerman").
Ia tidak digunapakai akhirnya, namun ia ada sedikit sebanyak mempengaruhi langkah pendudukan Jerman oleh pihak Berikat.
Sekolah Kebangsaan Kita

Sejarah

Sejarah sekolah ini belum dapat dikenalpasti dengan terperinci, namun mengikut bekas pelajar, sekolah ini dibuka pada tahun 1952 oleh seorang lelaki berketurunan Arab. Sekolah ini mengalami perubahan pengurusan sekolah dari semasa ke semasa. Pada awal penubuhannya, ia dibiayai sendiri, kemudian berada di bawah Majlis Daerah Subis. Kini ia diuruskan oleh Kementerian Pendidikan Malaysia.

Lokasi

Sekolah ini terletak di Kampung Sepupok, pekan Niah, kira-kira 46 km dari Bandaraya Miri. Terdapat Pusat Internet 1 Malaysia yang terletak di belakang sekolah ini.

Pentadbiran dan pelajar

Kini sekolah ini ditadbir oleh guru besar semasa, Encik Ahmad bin Haji Taip. Beliau dibantu oleh penolong-penolong kanan untuk mengurus sekolah. Pada tahun 2017, sekolah ini mempunyai 298 orang pelajar, 176 pelajar lelaki dan 122 pelajar perempuan serta 22 orang guru.

Fasiliti

Sekolah ini mempunyai 11 buah kelas, sebuah pejabat am yang menempatkan pejabat guru besar serta penolong kanan, sebuah pejabat guru, sebuah kelas pemulihan khas, sebuah perpustakaan, sebuah biik kaunseling, 5 buah rumah guru, sebuah gelanggang serbaguna, sebuah asrama lelaki, sebuah asrama perempuan, sebuah dapur asrama, sebuah bilik buku teks, sebuah surau, 3 buah taman prasekolah, sebuah blok prasekolah, sebuah pondok ilmu, dua buah tandas sekolah, sebuah pondok pengawal, sebuah stor sukan dan sebuah padang.
La Léchère

La Léchère ialah sebuah komun di jabatan Savoie di bahagian Rhône-Alpes, tenggara Perancis.
Azhar Salleh

Azhar Salleh merupakan salah seorang penulis di Malaysia yang berasal dari negeri Pulau Pinang dan kini menetap di Johor Bahru.
Azhar Salleh dilahirkan di Kepala Batas, Pulau Pinang pada 3 November 1972. Beliau mendapat pendidikan di SK Hashim Awang, SM Datuk Haji Ahmad Badawi, dan kemudiannya melanjutkan pengajian di Institut Perguruan Darul Aman, Kedah dalam jurusan Pengajian Melayu. Beliau memperoleh Ijazah Sarjana Muda Sastera (Kepujian) dalam jurusan Sejarah dari Universiti Kebangsaan Malaysia (UKM). Beliau berkhidmat sebagai guru sejak tahun 1995 dan kini bertugas di Pejabat Pendidikan Daerah Pasir Gudang, Johor sebagai SISC+. Beliau pernah bertugas sebagai tutor jurusan linguistik dan Tamadun Islam di Pusat Pendidikan Luar, Universiti Putra Malaysia (UPM) dan pensyarah luar subjek Bahasa Kebangsaan dan Pengurusan Gerko di Kolej Pengajian Islam Johor (MARSAH). Beliau merupakan Munsyi Dewan, Dewan Bahasa dan Pustaka (DBP) sejak tahun 2002 dan sering diundang sebagai penceramah dan pembimbing kursus bahasa, sastera dan penerbitan untuk kakitangan sektor awam, swasta dan pelajar institusi pendidikan.
Beliau memiliki pusat akademiknya sendiri, iaitu Pusat Akademik Munsyi dan Penerbitan Witra. Beliau merupakan kolumnis majalah Dewan Pelajar. Beliau merupakan penyampai dalam rancangan “Betulkan yang Biasa” dan penulis skrip rancangan “Mutiara Cendekia” dan “Secantik Bahasa” dalam JohorFM. Di samping itu, beliau turut menjadi ahli Persatuan Penulis Johor (PPJ). Dalam bidang penulisan, beliau banyak menghasilkan makalah bahasa, puisi, dan cerpen yang tersiar dalam pelbagai media seperti Berita Minggu, Mingguan Malaysia, Mingguan Wanita, Pelita Bahasa, Dewan Bahasa, dan Jendela Selatan. Beliau memenangi Hadiah Sastera Darul Takzim V, VI dan VII dalam genre puisi eceran. Karyanya banyak termuat dalam antologi puisi terbitan Dewan Bahasa dan Pustaka Wilayah Selatan, Persatuan Penulis Johor, dan Yayasan Warisan Johor. Buku tulisannya yang telah diterbitkan oleh Penerbitan Witra ialah “Memanah Kejora” dan “Guru Jutawan”.
Antara bidang kepakarannya termasuklah penulisan dokumen rasmi, tatabahasa, komunikasi, motivasi keibubapaan dan kecemerlangan pelajar, dan penulisan kreatif. Beliau sering diundang sebagai penceramah dan pembimbing dalam bengkel dan seminar UPSR, PT3 dan SPM di seluruh negara. Beliau boleh dihubungi melalui telefon 012-7645831.
Rahmad Mega

Latar belakang

Beliau dilahirkan pada 19 Disember 1969 di Johor Bahru, Johor Darul Takzim dan menerima pendidikan di Maktab Sultan Abu Bakar, Johor Bahru dari tingkatan tiga hingga tingkatan lima.

Bidang nyanyian

Sebelum menganggotai Mega, beliau pernah menjadi vokalis Gerimis sekitar tahun 1988 dan sempat merakamkan sebuah album. 
Nama beliau mula dikenali setelah beliau mula menerajui Kumpulan Mega pada tahun 1991. Beliau sebenarnya bukanlah vokalis asal Kumpulan Mega kerana Mega sebelum itu sudahpun mencipta nama dengan satu-satunya lagu yang amat panjang judulnya iaitu Sekuntum Bunga Sakura Di Gurun Sahara dan lagu Pasti pada tahun 1989 ketika Mega masih diterajui vokalis asalnya, Zarith. Kemasukan Rahmad sedikit sebanyak telah menaikkan lagi nama Mega dengan penghasilan lagu berhantunya iaitu Takdir Dan Waktu pada tahun 1991, ciptaan komposer Rahim Othman dan Bayangan Gurauan pada tahun 1993, ciptaan komposer LY.
Setelah anggota-anggota asal Mega membawa haluan masing-masing pada tahun 1997, Rahmad menjadi vokalis kumpulan Utama yang merupakan artis Ambang Klasik Sdn. Bhd iaitu anak syarikat TV3. Bagaimanapun kumpulan tersebut juga tidak mampu bertahan lama.

Bidang lakonan

Rahmad turut mencuba bakat dalam bidang lakonan. Penampilan pertamanya dalam drama komedi khas raya berjudul Lontong arahan Azwan Ali pada tahun 1996.

Keluarga

Beliau mendirikan rumahtangga bersama isteri pertamanya dan dikurniakan empat orang cahaya mata. Kemudiannya beliau berkahwin kali kedua dengan pelakon Ainina Ahmad B, namun jodoh mereka tidak berpanjangan apabila mereka bercerai sekitar tahun 2011. Hasil perkongsian hidup beliau bersama bekas isterinya, mereka dikurniakan dua orang cahaya mata.

Kerjaya solo

Kini, Rahmad masih aktif menyanyi meskipun bergerak solo tanpa rakan-rakannya sewaktu bersama Mega iaitu Adi, Sam, Munir dan Mat Mega. Pada tahun 2013 beliau telah bergabung dengan empat penyanyi lelaki hebat lain iaitu Zamani Slam, Saleem Iklim, Ali XPDC/Terra Rossa dan Aris Ariwatan menjayakan sebuah konsert iaitu Konsert Gegar 5 Legenda bertempat di Istana Budaya. Konsert ini mendapat sambutan yang cukup hebat dari peminat-peminat para penyanyi 'otai' tersebut dan membuktikan mereka tidak tergugat walaupun industri muzik Malaysia semakin dibanjiri penyanyi-penyanyi baru.
Pada tahun 2014 Rahmad telah menyertai satu program realiti TV berjudul Gegar Vaganza yang menghimpunkan penyanyi-penyanyi berpengalaman lebih 10 tahun untuk berentap meraih gelaran juara. Beliau berjaya menempatkan diri di pusingan akhir dan menduduki tempat keempat.
Beliau juga telah menghasilkan album mininya yang berjudul Hujan pada hujung tahun 2014 di bawah label syarikat Kelarai Sakti Sdn. Bhd. di mana syarikat tersebut diterajui oleh komposer LY, orang yang bertanggungjawab menghasilkan lagu Mega yang paling berhantu iaitu Bayangan Gurauan. Selapas ini beliau merakamkan beberapa single solo.
Pada tahun 2017, Rahmad merakamkan lagu duet berjudul SAJADAH KAABAH bersama suara peninggalan penyanyi lagenda Indonesia , Almarhum Deddy Dores sebelum almarhum meninggal dunia. Selain itu, beliau kini menguruskan perniagaan secara multi-level sebagai kerja tetapnya.
Jew Watch

Jew Watch adalah suatu laman web yang melaporkan maklumat mengenai media massa dan kegiatan politik kepunyaan dan kawalan golongan Yahudi pada masa kini, dan menyatakan dirinya sebagai memerhatikan dengan dekat komuniti dan organisasi Yahudi di serata dunia. Laman web ini sering menjadi rujukan mereka yang percaya akan kesahihan kegiatan Yahudi di serata dunia tetapi mendapat kritikan daripada penentangnya yang mendakwa bahawa ia sebenarnya adalah suatu laman anti-semitik
Laman ini menjadi terkenal pada bulan April 2004 apabila ia muncul sebagai hasil pertama carian Google untuk perkataan Jew. Laman itu dimiliki dan diuruskan Frank Weltner, seorang perpustakawan.
Jang Geum

Paparan dalam televisyen

Drama Korea popular, Dae Jang Geum yang menghidupkan semula watak Jang Geum dalam Hikayat Wangsa Joseon, telah menerima sambutan dan rating tontonan yang luar biasa di kalangan penonton di kebanyakan negara Asia. Walau bagaimanapun, kisah hidup Jang Geum dalam drama ini adalah rekaan semata-mata, biarpun pada akhir cerita, beliau menjadi tabib wanita yang hebat, kerana beliau dikatakan pada mulanya adalah seorang pelayan istana sebelum menjadi seorang tabib. Hal ini disebabkan kekurangan maklumat tentang kisah hidup beliau.
Polanco, Cantabria

Polanco, Cantabria merupakan sebuah kawasan perbandaran di Sepanyol di Cantabria, di komuniti autonomi Cantabria.
Revisionisme sejarah (negasisme)

Teknik revisionis berniat politik

Mereka yang bukan ahli sejarah kekadang menghadapi masalah untuk membezakan buku sejarah yang diterbitkan oleh ahli sejarah ilmiah yang sedang membuat ulasan sebaya daripada buku laris yang ditulis oleh "penulis sejarah amatur". Justeru, sehingga David Irving didapati bersalah dalam saman mengfitnah Deborah Lipstadt, selain daripada "memalsukan sejarah", orang awam tidak sedar bahawa buku-bukunya adalah di luar daftar karya sejarah yang boleh diterima. Perbezaan antara jenis-jenis buku sejarah bersandarkan teknik penyelidikan yang digunakan untuk menulis sejarah sedemikian; ketepatan dan penyemakan adalah amat sangat penting terhadap kesarjanaan sejarah. Sebagaimana dengan mana-mana disiplin saintifik, ahli sejarah diperlukan menyerahkan kertas kerja mereka untuk ulasan sebaya. Bagaimanapun, daripada berbuat demikian, para revisionis menulis semula sejarah bagi mendukung sesuatu agenda yang biasanya bersifat politik dengan menggunakan pelbagai teknik dan falasi logik bagi memperoleh kesimpulan yang diingini.
Lohmen

Lohmen merupakan sebuah kawasan perbandaran terletak di daerah Sächsische Schweiz-Osterzgebirge, Saxony, Jerman.
Politeknik LPP

Politeknik LPP (Politeknik Lembaga Pendidikan Perkebunan, Yogyakarta) sebagai perguruan tinggi yang paling berpengalaman sejak tahun 1950 dalam industri perkebunan telah meluluskan perkebunan yang sekarang banyak menduduki jabatan-jabatan yang strategik diperusahaan perkebunan. Proses belajar dilakukan di kampus Politeknik LPP Yogyakarta, amali dilakukan di BLK, BUMN Bun, perusahaan perkebunan besar swasta dan perusahaan ataupun industri terkait. Politeknik LPP Yogyakarta didukung oleh tidak kurang dari 300 perushaan perkebunan besar.
Ai wa Muteki ~Hatachi no Yoru no Chikai~

愛は無敵～二十歳の夜の誓い～ (Romaji: Ai wa Muteki ~Hatachi no Yoru no Chikai~) ialah single keempat dari kumpulan Sheki-Dol. Ia Dipasarkan pada 05-12-2005 dibawah label zetima dengan no. katalog (EPCE-5134).
Sekolah Kebangsaan Jaya Setia

Sejarah

SK Jaya Setia merupakan sebuah sekolah elit dalam permainan bola baling mssd Kuala Selangor. Bermottokan belajar terus belajar menjadikan sekolah ini tidak pernah jemu berusaha untuk berjaya.
Mazeuil

Mazeuil ialah sebuah komun di jabatan Vienne di wilayah Poitou-Charentes barat Perancis.
Felda Keratong 3

Felda Keratong 3 merupakan sebuah kampung (FELDA) yang terletak di Bandar Tun Abdul Razak, Pahang.
Erny-Saint-Julien

Erny-Saint-Julien merupakan sebuah komun di jabatan Pas-de-Calais di utara Perancis.
Odýsseia

Odýsseia (Bahasa Yunani: Ὀδύσσεια,  "Odisi", Bahasa Inggeris: Odyssey) merupakan salah satu puisi epik utama dalam tamadun Yunani selain Iliad, malah merupakan karya sastera Dunia Barat kedua tertua yang terselamat selepas Illiad itu sendiri. Ia dikatakan ditulis oleh Homeros, seorang penyair Ionia buta dari pesisiran Anatolia pada lewat abad ke-8 sebelum Masihi.
Ia menceritakan tentang peristiwa yang berlaku setelah Perang Troy di Troy.
Saint-Pierre-de-Soucy

Saint-Pierre-de-Soucy ialah sebuah komun di jabatan Savoie di bahagian Rhône-Alpes, tenggara Perancis.
HMS Kangaroo

HMS Kangaroo ialah kapal pemusnah kelas Quail (B) mula dibina Palmers Shipbuilding and Engineering Company di Jarrow-on-Tyne pada 29 Disember 1899, dilancarkan pada 8 September 1900 dan siap pada Julai 1901. HMS Kangaroo dijual sebagai besi buruk kepada M. Yates pada 23 Februari 1920 tetapi dijual kembali kepada Thomas W. Ward dan dipecahkan di Milford Haven pada Jun 1920.
Dunggala, Batudaa

Poskod

Poskod yang digunakan di Dunggala adalah 96271. Terdapat 8 buah desa di dalam daerah kecamatan Batudaa.
Siemiatycze

Siemiatycze merupakan sebuah bandar yang terletak di wilayah Podlaskie, Poland.
Villaverde de Guadalimar

Villaverde de Guadalimar merupakan sebuah kawasan perbandaran di Sepanyol di Albacete, di komuniti autonomi Castile-La Mancha.
Neidenfels

Neidenfels merupakan sebuah kawasan perbandaran terletak di daerah Bad Dürkheim, North Rhine-Westphalia, Jerman.
Jaja Iliyes

Kehidupan peribadi

Jaja merupakan anak bongsu daripada tiga orang adik-beradik. Beliau dilahirkan dan dibesarkan di Segamat, Johor. Selain itu, beliau juga merupakan graduan Diploma Teater dan Animasi di Universiti Teknologi Mara (UiTM).

Kerjaya

Kerjaya Jaja dalam bidang lakonan bermula melalui uji bakat Drama Festival Kuala Lumpur (DFKL) yang diadakan pada 2016 apabila seorang sahabatnya meminta beliau menyertai uji bakat tersebut. Selepas beliau berjaya dalam pertandingan tersebut, banyak tawaran lakonan mula diterima. Beliau membintangi telefilem pertama lakonan beliau, Seutas Gelang Emas dan sebagai watak pembantu dalam Cikgu Dina Pakai Prada dan beberapa buah drama seperti 7 Hari Mencintaiku dan Meh Sandar Pada Aku.
Selepas kejayaan drama lakonan beliau seperti drama 7 Hari Mencintaiku dan Meh Sandar Pada Aku yang mula ditayangkan di TV3, Jaja mula mendapat tumpuan para peminat drama tempatan.
Pada 27 Mac 2017, Jaja telah membintangi sebuah telefilem terbitan Zambriez Golden Pictures yang bertajuk Kerongsang menampilkan artis terkenal seperti Syafie Naswip, Saidi Sabri dan ramai lagi. Ia bersiaran di TV9.
Dalam tahun 2018, Jaja telah membintangi drama Budak Boys lakonan bersama Nafiz Muaz dan Shuhanty Hanafiah serta drama Papa Nak Menantu lakonan bersama Hafidz Roshdi dan Aman Graseka.
Palomas, Badajoz

Palomas merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Villar del Pedroso

Villar del Pedroso merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Republik Keempat Perancis

Republik Keempat adalah tempoh antara tahun 1946 hingga 1958 di Perancis, di mana negara itu diperintah oleh rejim Republik dengan Perlembagaan Republik Perancis yang keempat. Republik Keempat merupakan kebangkitan kembali dari Republik Ketiga Perancis yang berlangsung sebelum Perang Dunia II, dan menghadapi permasalahan kesulitan yang sama, seperti sangat pendeknya masa pemerintahan yang menyebabkan perencanaan kebijakan menjadi sulit. Perancis mengasuhkan perlembagaan Republik Keempat pada 13 Oktober 1946.
Beberapa usaha dilakukan untuk memperkuat eksekutif untuk mencegah keadaan tidak stabil yang telah ada sejak sebelum perang, tetapi ketidakstabilan tetap muncul dan Republik Keempat mengalami perubahan yang kerap dalam struktur pemerintahannya. Tingkat pertumbuhan perekonomian Perancis pembangunan kembali industrinya tumbuh pesat pada masa Republik Keempat, namun demikian tercatat dalam sejarah bahwa Perancis secara konstan mengalami ketidakstabilan politik dan ketidakmampuan untuk mengambil keputusan yang tegas dalam ranah yang kontroversial — di antaranya yang paling terkemuka adalah masalah dekolonisasi.

Dekolonialisasi

Pemberontakan di Algeria segera dimulai setelah kemerdekaan Indochina. Pemerintah pada awalnya berhasil mengetahui pemberontakan itu, tetapi cara penyeksaan yang dilakukan oleh ketenteraan Perancis dan kekuatan keamanan lainnya menyebabkan skandal memalukan yang luar biasa ketika diterbitkan. Pelaksanaan wajib ketenteraan juga telah menyebabkan perang itu menjadi perang yang sangat memecah belah masyarakat. Ketika tentara Perancis mengalami kemenangan dari sudut pandang ketenteraan, sebagian besar masyarakat am mempertanyakan keakhlakan mereka dalam menangani koloni-koloni Perancis di luar negara.
Masalah ketidakstabilan dan ketidakcekapan dari Republik Keempat mencapai puncaknya pada tahun 1958, ketika pemerintahan masa itu bermaksud untuk ber dengan para nasionalis Algeria. Unsur-unsur sayap kanan dalam Tentara Perancis pimpinan Jeneral Jacques Massu menahan penguasa di Algiers dan mengancam akan melakukan serangan parasut ke Paris jika Charles de Gaulle, sang pahlawan Perang Dunia Kedua, tidak ditempatkan untuk memimpin Republik. De Gaulle pun naik memimpin dibawah prakeadaan bahawa sebuah perlembagaan yang baru harus dibuat dengan kekuasaan berpresidenan yang sangat besar, di mana eksekutif tunggal (di antara yang pertama adalah De Gaulle sendiri) akan memerintah selama tempoh tujuh tahun.
Dengan diperkenalkannya perubahan dan perlembagaan yang baru ini, maka lahirlah zaman Republik Kelima yang bertahan sehingga ke hari ini.
Kampung Changkat Raja

Poskod

Poskod yang digunakan di Kampung Changkat Raja, Changkat Jering, Perak ialah 34850.
Bantahan Yunani 2010–2012

Rusuhan

Lebih 100,000 penunjuk perasaan merusuh di seluruh negara terutama di luar parlimen di Athens. Mereka melemparkan batu, buah limau , botol dan molotov koktel ke arah polis anti rusuhan .Mereka juga memukul deram dan melaungkan slogan anti-kerajaan menggunakan pembesar suara selain menggantungkan satu sepanduk besar berwarna hitam di luar Parlimen .'Mereka mengisytiharkan perang. Kita akan menentangnya'.
Seramai 3 pekerja Bank Marfin terbunuh apabila sebuah bank dibakar. Ratusan cedera dan 100 orang telah ditangkap oleh pihak berkuasa. Perusuh bertempur dengan polis di jalanan . Polis terpaksa menggunakan gas pemedih mata. Lokasi utama rusuhan ialah di hadapan bangunan Parlimen di Athens.
pengawal istiadat di tugu Tomb of the Unknown Soldier diusir oleh penunjuk perasaan.

Krisis hutang

Sejak pertengahan 2000-an,ekonomi Greece yang kuat menyebabkan kerajaan menjalankan dasar defisit yang besar. Ekonomi Greece yang bergantung kepada sektor pelancongan dan industri pelayaran , cukup sensitif dengan perubahan ekonomi dunia. Standard & Poor’s menyatakan penarafan hutang luar Greece diturunkan ke tahap `sampah (BB+) . Ia bermaksud hutang luar yang tidak menggalakkan pelabur . Pelaburan mereka hanya memberi pulangan 30 hingga 50 % sahaja.
Kewangan Eropah yang disangka kukuh, rupanya tidak stabil sebagaimana kewangan Amerika syarikat.Pada 7 Mei , indeks perindustrian Dow Jones di New York menjunam 1,000 mata . Masalah hutang Greece ini dipercayai boleh menghentikan pemulihan ekonomi global.
Greece berhadapan krisis hutang yang teruk (€ 110.000.000.000) dan bakal merebak ke Portugal dan Sepanyol jika tidak diselamatkan (bail out).

Tindakan menyelamat

172 ahli parlimen setuju, 121 tidak setuju untuk meluluskan langkah penjimatan iaitu potongan pembayaran pencen dan perkhidmatan awam serta bakal meningkatkan lagi cukai pengguna. Hutang mesti distruktur semula. Jika tidak Greece akan muflis.
Pada 12 April 2010, 15 negara Kesatuan Eropah menyediakan 30 bilion euro (RM132 bilion) untuk menyelamatkan Greece sebagai pakej kecemasan . Dengan tindakan ini diharap pelabur yakin untuk melabur semula dan merancakkan ekonomi. Pinjaman itu dikenakan faedah 5 5 berbanding pasaran semasa. Perdana Menteri Luxembourg, Jean-Claude Juncker menyatakan pinjaman itu daripada Tabung Kewangan Antarabangsa (IMF). Parlimen kerajaan-kerajaan Eropah belum tentu meluluskan pinjaman ini. Para pemimpin akan membincangkan semula krisis ini di Brussel.
Tabung Kewangan Antarabangsa (IMF) memberi nasihat agar rakyat mengamalkan hidup bersederhana.Ia sebagai syarat jaminan pinjaman daripada IMF dan beberapa kerajaan Eropah untuk terus memberikan hutang yang besar kepada Greece.
Hinokio

Gambaran keseluruhan

Akibat kemalangan dan kehilangan kedua-dua kaki dan ibunya, Satoru terus berkurung. Untuk mengubati dia daripada kehidupan yang sedih, ayahnya memutuskan untuk membuat Hinokio, sebuah robot Untuk menolongnya dari kehidupan sedihnya, ayahnya memutuskan untuk membuatnya, Hinokio, sebuah robot kawalan jauh.
Robot itu "dikawal" oleh Satoru dari terminal kawalan besar di dalam biliknya yang digelar 'Hinokio' oleh rakan sekelasnya. Hinokio kebanyakannya dikagumi oleh rakan-rakannya dan mereka bersama-sama memulakan sekolah biasa pada umumnya.
Colorpoint shorthair

Colorpoint shorthair merupakan sepupu pertama kucing Siam dan Cat Fanciers' Association ialah satu-satu pejabat pendaftaran yang mengiktirafnya sebagai baka tersendiri. Di semua pejabat pendaftaran lain, ia merupakan sebahagian daripada baka kucing Siam dan kucing timur. Kucing ini dibezakan dengan keanggunannya dalam enam belas warna "titik" berbeza-beza melebihi empat warna kucing Siam. Colorpoint shorthair mengongsi gaya badan, keperibadian, panjang bulu, dan corak warna bertitik dengan kucing Siam, tetapi dalam warna-warna tidak tradisional titik merah, krim, telon, dan links (tabi). Dua aliran pemikiran terpisah wujud tentang colorpoint shorthair: mereka yang berfikir bahawa kucing ini bertitik seperti kucing Siam, ia patut dianggap sebagai kucing Siam, dan mereka yang menganggap colorpoint sebagai kacukan kucing Siam. Pada kenyataan, kucing ini pada asalnya dicipta dengan mengacukkan kucing Siam dengan kucing bulu pendek Amerika, pengacukan sama yang menghasilkan baka kucing timur.
Penatahan

Poskod

Poskod yang digunakan di Penatahan adalah 82152. Terdapat 18 buah desa/kelurahan di dalam daerah kecamatan Penebel.
Pilihan raya Presiden Turki 2007

Prosedur

Undi presiden dibuat di kalangan ahli parlimen melalui undi sulit.  Setiap calon memerlukan  dua pertiga majoriti iaitu 367 undi dalam dua pusingan pertama. Jika masih tidak ada calon yang mendapat  majoriti undi, maka yang mendapat majoriti mudah (276 undi) akan dipilih.
Mekar Wangi, Lemahsugih

Poskod

Poskod yang digunakan di Mekar Wangi adalah 45465. Terdapat buah desa di dalam daerah kecamatan Lemahsugih.
Salakati

Demografik 2001

Menurut bancian India pada tahun 2001, Salakati memiliki bilangan penduduk seramai 6,772. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Salakati memiliki kadar pendidikan (kebolehan membaca) 66%, melebihi kadar purata kebangsaan 59.5%; dengan 61% lelaki dan 39% wanita mampu membaca. 13% dari populasi berusia di bawah 6 tahun. (2001)
Puak Hōjō

Puak Hōjō (北条氏 hōjō shi) dalam sejarah Jepun adalah sebuah keluarga yang menguasai gelaran bangsawan shikken (secara rasminya pemangku raja) Keshogunan Kamakura. Dalam amalan, keluarga ini memiliki kuasa kerajaan sebenar, lebih bersifat diktator, daripada shogun Kamakura, atau Istana Maharaja, yang hanya simbol kekuasaan. Puak Hōjō juga dikenali kerana menjadi penentang Mongol, dan mengetuai perkembangan agama Buddha Zen dan Bushido, tetapi juga dikenali untuk kemerosotan ekstrim dan membuat keputusn negara dalam pertemuan rahsia di rumah kediaman sendirian.
Cordovilla la Real

Cordovilla la Real merupakan sebuah kawasan perbandaran di Sepanyol di Palencia, di komuniti autonomi Castile dan León.
Anugerah Industri Muzik ke-12

Anugerah Industri Muzik ke-12 diadakan di Pusat Dagangan Dunia Putra pada 30 April 2005, dan disiarkan secara langsung menerusi saluran ntv7, dengan Bob Lokman dan Afdlin Shauki sebagai pengacaranya.
Sherghati

Demografik 2001

Menurut bancian India pada tahun 2001, Sherghati memiliki bilangan penduduk seramai 32,358. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Sherghati memiliki kadar pendidikan (kebolehan membaca) 56%, di bawah kadar purata kebangsaan 59.5%; dengan 58% lelaki dan 42% wanita mampu membaca. 19% dari populasi berusia di bawah 6 tahun. (2001)